8cdeb12a509dd9392304d28106b81bf7
Πώς μπορείς να φροντίσεις & να συντηρήσεις την τέντα σου;
---------------------------------------------------------


douleutaras.gr
2021.04

Υπάρχουν κάποιες ενέργειες που μπορείς να κάνεις, έτσι ώστε να γλιτώσεις το σύστημά σου από τη φθορά. Ο καθαρισμός τέντας είναι, βέβαια, προτιμητέο να αναλαμβάνεται από έμπειρους επαγγελματίες, αλλά μπορείς κι εσύ να βοηθήσεις στη διαδικασία αυτή, εξοικονομώντας χρήματα για το πλύσιμο:


**1. Δράσε έγκαιρα**: Στο καθαρισμό τεντών, μεγάλο ρόλο παίζει το πόσο γρήγορα θα κινηθείς. Όσο περισσότερο μένει ο λεκές πάνω τόσο πιο δύσκολο θα είναι να τον αφαιρέσεις. Κινήσου γρήγορα, γιατί διαφορετικά μπορεί να διαβρωθεί το τεντόπανο, και μετά θα χρειαστείς αντικατάσταση πανιών.


**2. Μίλα με το γείτονα**: Ο καθαρισμός του εξωτερικού μέρους της τέντας αποτελεί το πιο δύσκολο κομμάτι. Για να το πετύχεις, μια καλή ιδέα είναι να μιλήσεις με τον γείτονα του πάνω διαμερίσματος, αν μπορείς να επισκεφτείς για λίγο το μπαλκόνι του. Από εκεί, χρησιμοποίησε ένα μαλακό πανί, ένα ειδικό καθαριστικό και άφθονο χλιαρό νερό για να κάνεις τις τέντες σου πεντακάθαρες.


**3. Κάλυψε την με σιλικόνη**: Αν θες να αποφύγεις όλους αυτούς τους μπελάδες και να διατηρείς τις τέντες σου σε άψογη κατάσταση, η λύση είναι απλή. Επισκέψου ένα χρωματοπωλείο και προμηθεύσου υγρή σιλικόνη. Στη συνέχεια, ψέκασε όλη την τέντα σου. Έτσι, τη μετατρέπεις σε αδιάβροχη και απομακρύνεις τον κίνδυνο της μούχλας.


Αφού κάνεις τις παραπάνω ενέργειες και ακόμη πιστεύεις ότι οι τέντες σου χρειάζονται καθαρισμό, τότε είναι ώρα να απευθυνθείς σε ένα επαγγελματικό συνεργείο καθαρισμού τεντών. Ένα εξειδικευμένο συνεργείο καθαρισμού τεντών, διαθέτει τον κατάλληλο εξοπλισμό για να προχωρήσει στο πλύσιμο των τεντών σου και την απομάκρυνση των μυκήτων.


Οι επαγγελματίες του χώρου, χρησιμοποιούν ειδικά καθαριστικά που δεν επηρεάζουν την ποιότητα και το χρώμα του τεντόπανου, αλλά αντίθετα το ανανεώνουν. Επιπλέον, διατηρούν την αδιαβροχοποίηση των τεντών και δεν επηρεάζουν τα χαρακτηριστικά τους ως προς την προστασία που προσφέρουν απέναντι στις υπεριώδεις ακτινοβολίες του ήλιου.


